CELEX: 62010TN0359
Language: lv
Date: 2010-08-25 00:00:00
Title: Lieta T-359/10: Prasība, kas celta 2010. gada 25. augustā — Ecologistas en Acción-CODA /Komisija

23.10.2010   
            
            
               LV
            
            
               Eiropas Savienības Oficiālais Vēstnesis
            
            
               C 288/57
            
         
      Prasība, kas celta 2010. gada 25. augustā — Ecologistas en Acción-CODA/Komisija
      (Lieta T-359/10)
      ()
      (2010/C 288/105)
      Tiesvedības valoda — spāņu
      
         Lietas dalībnieki
      
      
         Prasītāja: Ecologistas en Acción-CODA (pārstāvis — J. Ramos Segarra, abogado)
      
         Atbildētāja: Eiropas Komisija
      
         Prasītājas prasījumi:
      
      
                  —
               
               
                  atcelt Eiropas Komisijas ģenerālsekretāra 2010. gada 30. jūnija lēmumu, ar kuru tiek atteikta piekļuve dokumentiem, ko prasītāja lūdza procedūras GESTDEM 2010/957 ietvaros, un atzīt prasītājas tiesības saņemt prasīto informāciju:
                  
                              —
                           
                           
                              
                                 Ajuntament de Valencia (Valensijas domes) Servicio de Asesoramiento Urbanístico (konsultāciju dienesta pilsētplānošanas jautājumos) 2010. gada 7. janvāra vēstuli;
                           
                        
                              —
                           
                           
                              Spānijas iestāžu 2010. gada 17. janvārī sniegto informāciju par lietas EU-PILOT 724/09/2ENVI statusu;
                           
                        
                              —
                           
                           
                              
                                 “Generalität Valenciana” — Dirección General de Gestión del Medio Natural (Vides pārvaldības ģenerāldirektorāts) 2010. gada 21. janvāra vēstuli;
                           
                        
            
                  —
               
               
                  piespriest atbildētajai atlīdzināt tiesāšanās izdevumus.
               
            
         Pamati un galvenie argumenti
      
      Prasītāja apvienība šajā tiesvedībā iebilst pret lēmumu, ar kuru tika noraidīts tas lūgums piešķirt piekļuvi noteiktiem dokumentiem, ko Spānija iesniegusi saistībā ar izmeklēšanu lietā EU-PILOT — ENVI 72409, kuras priekšmets ir Plan Especial de Protección y de Reforma Interior (Īpašais aizsardzības un iekšējās reformas plāns) izpilde attiecībā uz Valensijas pilsētas Cabanyal kvartālu, kuru pieņēma Valensijas dome, ka arī Valensijas valdība.
      Savu apgalvojumu pamatojumam prasītāja apgalvo, ka ar apstrīdēto lēmumu pārkāpts Regulas (EK) Nr. 1367/2006 (1) 3., 4. un 6. pants.
      Prasītāja šajā sakarā apgalvo, ka pretēji Komisijas apgalvotajam nav iekšēju tiesu procedūru, kas nepārprotami būtu saistītas ar Komisijas uzsākto procedūru. Tiesu procedūras, uz kuram atsauca atbildētāja, ir saistītas ar tādu valsts tiesību normu pārkāpumiem, kas nekādā ziņā nereglamentē vides jautājumus un neattiecas uz vides ietekmes novērtējuma piemērošanu.
      Prasītāja uzskata arī, ka pieprasītās informācijas izpaušana katrā ziņā nevar nelabvēlīgi ietekmēt tās vides aizsardzību, uz kuru attiecas šī informācija.
      
         (1)  Eiropas Parlamenta un Padomes 2006. gada 6. septembra Regula (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV L 264, 13. lpp.).